recursal/SuperWikiNEXT-32B huggingface dataset:
Peta negara rekaan Aredia yang diguna dalam permainan berperanan berlatar zaman pertengahan.
**Penciptaan dunia rekaan** ialah proses mencipta dunia rekaan, yang boleh juga merangkumi seluruh alam rekaan.

Istilah "penciptaan dunia rekaan" diguna untuk kali pertama dalam Edinburgh Review pada Disember 1820 dan muncul dalam rencana Space Time and Gravitation (1920) oleh A.S. Eddington untuk menyifatkan proses pemikiran dunia lain yang mempunyai hukum fizik berbeza. Penciptaan dunia rekaan untuk cereka pada awalnya diceburi penulis genre fantasi seperti George MacDonald, J.R.R. Tolkien, Dorothy L. Sayers dan C.S. Lewis. Penciptaan dunia rekaan boleh bermula dengan kaedah atas ke bawah atau bawah ke atas atau gabungan kedua-dua kaedah ini. Dari perspektif rekabentuk permainan, tujuan penciptaan dunia rekaan adalah untuk mencipta latar belakang cerita. Antara contoh dunia rekaan ialah planet Arrakis dalam siri Dune, benua Tamriel dalam siri permainan Elder Scrolls, alam Earthsea oleh Ursula K. Le Guin dan Middle-earth dalam Lord of the Rings oleh J.R.R. Tolkien.

Rujukan
-------

1. ↑  Stableford, Brian M. (2004). *Historical Dictionary of Science Fiction. Scarecrow Press. ISBN 0-8108-4938-0*.
Gambaran dekat permukaan cetakan lentikular.
**Pencetakan lentikular** adalah suatu teknologi di mana kanta lentikular (teknologi yang juga digunakan untuk paparan 3D) digunakan untuk menghasilkan imej cetakan yang tampak berilusi kedalaman, atau berkeupayaan kelihatan berubah atau bergerak apabila imej dilihat dari sudut yang berlainan.

Gambar menunjukkan fungsi kanta lentikular

Langkah
-------

Pencetakan ini dilakukan melalui proses multi-langkah yang terdiri daripada pemembuatan imej lentikular daripada sekurang-kurangnya dua gambar, dan penggabungannya dengan kanta lentikular. Kesemua imej yang terkumpul ini diratakan satu persatu menjadi fail bingkai yang berbeza fail yang kemudiannya digabungkan secara digital menjadi satu fail akhir (*interlacing*).

Nota dan rujukan
----------------


* *Bordas Encyclopedia*: Organic Chemistry (French).
* Sirost, Jean-Claude (2007). *L'Offset : Principes, Technologies, Pratiques* (dalam bahasa French) (ed. 2nd). Dunod. ISBN 2-10-051366-4.CS1 maint: unrecognized language (link)
* Okoshi, Takanori *Three-Dimensional Imaging Techniques* Atara Press (2011), ISBN 978-0-9822251-4-1

Pautan luar
-----------

* Patent 2063985: Apparatus for Making a Composite Stereograph filed May 24, 1935, issued Dec 15, 1936, by Douglas Fredwill Winnek Coffey.
* Lecture slides covering lenticular lenses (PowerPoint) by John Canny
Kaum lelaki adalah tidak dibolehkan mewarnai janggutnya dengan warna hitam. Hukum ini berdasarkan dari dalil-dalil yang melarangnya. Imam Abu Daud meriwayatkan dengan sanadnya dari Jabir bin Abdullah bahawa beliau berkata:

Abu Quhafah dibawa ke hadapan Rasulullah Salallahu 'Alaihi Wassalam (Nabi Muhammad) pada hari penaklukan kota Makkah dalam keadaan putih rambutnya. Rasulallah Salallahu 'Alaihi Wassalam bersabda: 

"Warnailah ubannya dan hindarilah penggunaan warna hitam!"
(Hadis Riwayat Imam Muslim, An-Nasa'i dan Ibnu Majah).

Imam Ahmad, Abu Dawud dan An-Nasa'i juga meriwayatkan dari Ibnu Abbas Radhiallahu 'Anhu bahawa beliau berkata: "Rasulullah Salallahu 'Alaihi Wassalam bersabda:

"Akan ada kelak di akhir zaman suatu kaum yang mewarnai rambut mereka dengan warna hitam bagaikan anak-anak burung merpati, mereka tidak akan mencium aroma (bau) syurga."

Namun dianjurkan agar mewarnai rambut dengan selain warna hitam berdasarkan hadis Jabir terdahulu.

  

Dianjurkan agar mewarnai rambut dengan menggunakan inai atau sejenisnya yang membuat warna rambut menjadi merah atau kuning, kerana Rasulullah Salallahu 'Alaihi Wassalam pernah mewarnai rambut beliau dengan warna kuning. Dan berdasarkan hadis riwayat Muslim yang menyebutkan bahawa Abu Bakar As-Siddiq Radhiallahu 'Anhu mewarnai rambutnya dengan inai dan al-katam (sejenis tumbuhan untuk mewarnai rambut). Dan juga berdasarkan hadis Nabi Salallahu 'Alaihi Wassalam:

"Sesungguhnya bahan terbaik untuk mewarnai uban kamu ialah inai dan al-katam."
(Hadis Riwayat Imam Ahmad, Imam Abu Daud, Imam An-Nasa'i dan Imam At-Tarmizi, dan dinayatakan sahih oleh beliau).

Sumber
------

* Dinukil dari kumpulan Fatwa Lajnah Daimah V/166-167
Sisi jauh Bulan. Gambar diambil oleh misi Apollo 16 
 **Sisi jauh Bulan** ialah hemisfera Bulan yang tidak dapt dilihat dari Bumi. Sisi jauh Bulan pertama kali diambil gambarnya oleh kuar planet Soviet, Luna 3, pada tahun 1959. Sisi ini juga buat kali pertamanya dilihat oleh manusia secara langsung semasa pengorbitan Bulan oleh misi Apollo 8 pada tahun 1968. Tanah permukaan yang berceranggah ini dicirikan oleh pelbagai kawah dan hanya sedikit mare qamari. Sisi ini mengandungi ciri hentaman yang kedua terbesar dalam Sistem Suria, iaitu Lembangan Kutub Selatan-Aitken. 

Sisi jauh pernah disarankan sebagai tempat bagi teleskop radio besar oleh sebab sisi ini terlindung daripada gangguan radio dari Bumi. Tidak ada pengembaraan permukaan dibuat setakat ini.

Lihat juga
----------

* Sisi dekat Bulan
* Kawah hentaman
*

Rujukan
-------

Pautan luar
-----------

* Lunar and Planetary Institute: Exploring the Moon
* 
* Lunar and Planetary Institute: Lunar Atlases
* Ralph Aeschliman Planetary Cartography and Graphics: Lunar Maps
* Northwest Africa 482, only meteorite believed to have originated from the far side of the Moon
* Moon articles in Planetary Science Research Discoveries
* Merrifield, Michael. "Far Side of the Moon". *Sixty Symbols*. Brady Haran for the University of Nottingham.

  



  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Takfir** atau **takfeer** (Bahasa Arab: تكفير) adalah amalan mengkafirkan seseorang atau kumpulan yang Muslim.

Syarat
------

Pengistiharan takfir dibuat hanya jika seseorang Muslim itu mengisytiharkan dirinya sebagai kafir, tetapi lazimnya berlaku apabila tindakan atau kenyataan individu/kumpulan terbabit menunjukkan secara terang-terangan meninggalkan ajaran Islam. Hukum bagi mereka yang meninggalkan Islam atau murtad, mengikut tafsiran tradisi, adalah bunuh. Bagaimanapun, syarat-syarat menjatuhkan hukuman takfir sangat ketat selalunya memerlukan bukti yang kukuh, dan mahkamah atau seorang alim untuk mengeluarkan fatwa takfir ke atas individu atau kumpulan terbabit.

Terdapat perbezaan dalam pelbagai aliran atau mazhab tentang justifikasi yang cukup untuk takfir. Bagi sunni, melakukan dosa secara umum tidak cukup untuk mengisytiharkan seseorang menjadi kafir, tetapi menafikan prinsip asas Islam sudah cukup. Seorang pembunuh misalnya masih boleh dianggap seorang Muslim selagi dia sedar membunuh adalah dosa dalam Islam. Tetapi seorang pembunuh menjadi kafir jika dia mengatakan membunuh bukan dosa dalam Islam. Contoh melampau adalah golongan awal khawarij yang menganggap Muslim yang berdosa bukan lagi Muslim berbeza dengan pandangan golongan Islam lain. 

Sesetengah Muslim berpendapat takfir (mengkafirkan orang lain) hanyalah prerogatif Nabi yang mendapat ilham dari wahyu atau negara yang mewakili ummah keseluruhannya.

Sejarah
-------

Antara contoh terawal amalan *takfir* adalah semasa zaman Khalifah Abu Bakr sebagai tindakan terhadap suku Arab yang menolak membayar zakat. Abu Bakr dilaporkan berkata: "Demi Allah, saya akan memerangi sesiapa sahaja yang membezakan antara solat dan zakat". 

Dalam peperangan antara pemerintah Umayyah dan Khawarij, golongan Khawarij menggunakan takrif sebagai justifikasi mereka untuk menyerang orang awam dan pandangan mengenai takrif dalam sunni dibina sebagai respons kepada konflik ini.

Lihat juga
----------

* Khawarij
* Perang Islam-Riddah

Nota kaki
---------

1. ↑  As if Iftikhar, *Murder, Manslaughter and Terrorism -- All in the Name of Allah*, Renaissance - Monthly Journal, March & April 1997, Vol. 7 Nos. 3-4, Al-Mawrid.

Pautan luar
-----------

* The Amman Message  (Fatwa melarang takfir sesama Muslim yang dipersetujui oleh 200 ulama Islam dari 50 negara.)
* Takfir yang melampau Diarkibkan 2012-02-05 di Wayback Machine
Templat:Campaignbox Foreign involvement in the Syrian Civil War

Kedudukan rasmi Israel di Perang Saudara Syria telah menjadi benar-benar keberkecualian. Walau bagaimanapun, Israel telah menjadi terlonat secara politik dan tentera untuk menghalang pengaruh dan pengubuan membesar tentera Iran dan proksinya di seluruh Syria. Kegiatan tentera Israel, secara rasmi dipanggil *Operasi Catur*, terutamanya telah dihadkan kepada peluru berpandu dan serangan udara menyasarkan kemudahan Iran di Syria serta kemudahan proksinya, terutamanya Hezbollah. Serangan ini tidak secara rasmi diakui sebelum tahun 2017. Israel juga telah menjalankan serangan udara di Syria untuk mengganggu pengirimannsenjata ke Hezbollah. Israel juga membekalkan bantuan kemanusiaan kepada mangsa perang saudara dari tahun 2013 hingga September 2018, usaha yang ditingkatkan selepas Jun 2016 dengan pelancaran Operasi Jiran Baik.

Lihat juga
----------

* iconPortal Asia

* Penglibatan Turki dalam perang saudara Syria
* Peranan Lubnan dalam perang saudara Syria

Rujukan
-------

1. ↑
2. ↑  Gross, Judah Ari. "IDF reveals 'Operation Chess,' its effort to keep Iranian reprisals in check". *www.timesofisrael.com*. Dicapai pada 22 Januari 2019.
3. ↑  "IDF official said to confirm attack in Syria: 'First strike on Iranian targets'". *The Times of Israel*. 16 April 2018.
4. ↑  Dilanian, Ken; Kube, Courtney (9 April 2018). "U.S. officials confirm Israel launched pre-dawn airstrike on Syria". NBC News.

Templat:Syrian Civil War
Bagi cecair yang dikeluarkan melalui proses ini, lihat Air kencing.
*Manneken Pis* (bersama dengan padanan perempuan *Jeanneke Pis*) ialah ukiran gangsa di Brussel, Belgium.
**Kencing** (Jawi: ‏كنچيڠ‎code: ms is deprecated ‎) atau **buang air kecil** (bahasa halus) ialah pemancutan air kencing dari pundi kencing melalui salur kencing ke luar tubuh badan. Dalam manusia (dan banyak haiwan lain) sihat proses ini berada di bawah kawalan sukarela. Dalam bayi, sesetengah individu lebih tua, dan yang berluka neurologi, kencing mungkin berlaku sebagai refleks luar kawalan. Dalam haiwan lain, sebagai tambahan kepada pembuangan bahan buangan, kencing boleh menandakan wilayah atau meluahkan sifat berserah. Secara fisiologi, kencing melibatkan penyelarasan antara sistem saraf pusat, automatik, dan sistem saraf somatik. Pusat otak yang mengawal kencing termasuk pusat kencing pontin, kelabu periakueduktus, dan korteks serebrum. Dalam mamalia beruri jantan, air kencing dipancutkan melalui zakar. Dalam mamalia beruri betina (dengan sesetengah pengecualian, termasuk galago betina[*perlu rujukan*], monyet labah-labah betina[*perlu rujukan*], dan dubuk berbintik betina, yang boleh kencing melalui pseudozakar), air kencing boleh dipancutkan melalui vulva.

Rujukan
-------

1. ↑

Bibliografi
-----------

* Young, S. P.; Jackson, H. H. T. (1978). *The Clever Coyote*. University of Nebraska Press. ISBN 0-8032-5893-3.CS1 maint: ref=harv (link)

Pautan luar
-----------

|  |  |
| --- | --- |
|  | Cari ***Kencing*** dalam Wikikamus bahasa Melayu, kamus bebas. |

* Kategori berkenaan Kencing di Wikimedia Commons
* *Neurogenic Bladder* di EMedicine, menggambarkan neurofisiologi kencing (Inggeris)
* "Urination" at HowStuffWorks.com (Inggeris)



  


|  |  |
| --- | --- |
| Ikon tunas | Rencana anatomi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan perubatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kulit Simfoni No 5 Beethoven. Jelas kelihatan pada kulit ialah dedikasi kepada Putera J. F. M. Lobkowitz dan Count Rasumovsky.
**Simfoni No 5 dalam C minor** karya Ludwig van Beethoven, Op. 67, digubah dalam tahun 1804–1808. Simfoni ini merupakan satu daripada gubahan muzik klasik yang paling terkenal dan popular, dan juga salah satu daripada simfoni yang paling kerap dimainkan. Gubahan ini dimainkan buat kali pertama di Theater an der Wien, Vienna, dalam tahun 1808 dan menjadi masyhur tidak lama kemudian. E. T. A. Hoffmann menggambarkan simfoni ini sebagai "satu daripada karya yang penting buat sepanjang masa".

Gubahan ini bermula dengan motif empat not "pendek-pendek-pendek-panjang" tersendiri:(Mengenai audio inidengar (bantuan·maklumat))

{\clef treble \key c \minor \time 2/4 {r8 g'8 [ g'8 g'8 ] | ees'2\fermata | r8 f'8 [ f'8 f'8 ] | d'2 ( | d'2\fermata ) | } }
Simfoni ini, dan motif pembukaan empat not khususnya, amat terkenal di seluruh dunia dan sering kedengaran dalam budaya popular, daripada muzik disco hingga ke rock and roll, dan juga penampilan dalam filem dan televisyen.

### Persembahan perdana

Theater an der Wien pada awal abad ke-19
Simfoni Kelima dipersembahkan buat kali pertama pada 22 Disember 1808 dalam sebuah konsert besar yang memainkan hanya gubahan-gubahan Beethoven dan diarah oleh Beethoven sendiri, di Theater an der Wien, Vienna. Konsert mengambil masa lebih dari empat jam. Dua buah simfoni dimainkan dalam susunan terbalik: Simfoni Keenam dipersembahkan dahulu, dan Kelima dimainkan dalam bab kedua. Program konsert adalah seperti berikut:

1. Simfoni Keenam
2. Aria: "Ah, perfido", Op. 65
3. Pergerakan Gloria daripada *Mass dalam C major*
4. Konserto Piano Keempat (dimainkan Beethoven sendiri)
5. *(Istirahat)*
6. Simfoni Kelima
7. Pergerakan Sanctus dan Benedictus daripada Mass C major
8. Improvisasi piano solo oleh Beethoven
9. Fantasi Koral

Rujukan
-------

1. ↑  Schauffler, Robert Haven. Beethoven: The Man Who Freed Music. Doubleday, Doran, & Company. Garden City, New York. 1933; pg 211
2. ↑  Kinderman, William. Beethoven. University of California Press. Berkeley, Los Angeles. 1995. ISBN 0-520-08796-8; pg 122
3. ↑  Parsons, Anthony. Symphonic birth-pangs of the trombone
**Sultan Ahmad Tajuddin Halim Shah I** adalah Sultan Kedah ke-18. Baginda merupakan putera kepada Sultan Abdullah al-Mu’azzam Shah dan Che Puan Paduka Bonda Wan Nang Mas binti Sultan Muhammad Abdul Jalil Karimullah Mualim Shah (Raja Patani)

Pada 22 September 1706, baginda telah dimasyhurkan sebagai Sultan Kedah ke-18 dan bersemayam di Kota Bukit Pinang

Baginda sering melawat sungai dengan menggunakan perahu

Apabila terlihat tebing sungai itu runtuh, maka timbulkan kerisauan baginda yang akan melarat ke Kota Langgar

Baginda telah bermuafakat dengan Jemaah menteri untuk menimbus kuala Sungai Bukit Pinang dan ianya dilakukan oleh rakyat

Tahun 1706, baginda telah menziarahi Raja Muda Ibrahim yang mangkat di Kota Limbong dan dimakamkan di Makam Diraja Langgar

Baginda telah memberi kebenaran kepada seorang Cina berbangsa Hokkien yang bernama Lim Chok untuk menjalankan perniagaan kawah dan kuali di Kampung Nawa, Lesung, Pokok Sena

Baginda telah bermuafakat dengan Jemaah menteri untuk mengangkat Dato’ Seri Paduka Maha Menteri sebagai Raja Bendahara, Dato’ Seri Maharaja Putera Dewa (Dato’ Seri Paduka Maha Menteri), Dato’ Seri Paduka Tuan (Dato’ Seri Maharaja Putera Dewa) dan Maharaja Darma Wangsa (Seri Paduka Tuan)

Pada 15 Februari 1710, baginda telah mangkat akibat kegeringan dan dimakamkan di Makam Diraja Langgar

Oleh kerana baginda tiada waris takhta, maka Jemaah menteri bersetuju memasyhurkan Raja Bendahara sebagai Pemangku Raja mengikut adat

Tengku Muhammad Jiwa telah merantau selama 6 tahun tanpa sebarang khabar berita

Raja Bendahara memerintahkan Dato’ Karma Jaya mencari di sebelah Sumatera dan Jawa manakala Dato’ Seri Indera Mambang Segara Shahbandar bagi bahagian Burma dan India

|
|  |
| Didahului oleh**Sultan Abdullah Mu'adzam Shah** | **Sultan Kedah**1136-1179 | Diikuti oleh:**Sultan Muhammad Jiwa Zainal Adilin Mu'adzam Shah II** |
Rencana ini ialah mengenai pertempuran pada 2001.  Untuk pertempuran Kabul pada 1996 oleh Taliban, sila lihat Pertempuran Kabul (1992–1996).  Untuk kejatuhan Kabul kepada Taliban pada 2021, sila lihat Kejatuhan Kabul (2021).

**Kejatuhan Kabul** pada 2001 berlaku semasa Perang di Afghanistan. Pasukan tentera Perikatan Utara memulakan serangan mereka ke kota itu pada 13 November dan membuat kemajuan pesat terhadap kedudukan pasukan Taliban yang semakin lemah oleh serangan udara Amerika Syarikat dan Britain. Kemajuan tercapai lebih awal daripada yang dirancang, dan pada hari esok, pasukan Perikatan Utara (disokong oleh ODA 555) memasuki Kabul dan tidak mendapat tentangan di bandar. Pasukan Taliban kemudian berundur ke Kandahar di selatan.

Ditambah dengan kejatuhan Mazar-i-Sharif lima hari sebelumnya, penawanan Kabul merupakan tamparan hebat bagi penguasaan Taliban di Afghanistan.

Sebagai hasil daripada semua kerugian tersebut, anggota Taliban dan al-Qaeda yang masih hidup berundur ke Kandahar, tempat kelahiran rohani dan rumah gerakan Taliban, serta ke Tora Bora.

Rujukan
-------

1. ↑  Neville, Leigh,  *Special Forces in the War on Terror (General Military)*, Osprey Publishing, 2015 ISBN 978-1472807908, p.43
2. ↑  The United States Army in Afghanistan - Operation ENDURING FREEDOM - October 2001-March 2003 (dalam bahasa Inggeris) Diarkibkan 16 Februari 2008 di Wayback Machine
3. ↑  Neville, Leigh,  *Special Forces in the War on Terror (General Military)*, Osprey Publishing, 2015 ISBN 978-1472807908, p.43

|  |  |
| --- | --- |
| Ikon tunas | Rencana berkaitan Afghanistan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Dalam telekomunikasi, **pemodulatan** merupakan proses mengubah bentuk gelombang berkala, iaitu nada, untuk menggunakan isyarat tersebut bagi membawa perutusan, sama seperti cara seorang ahli muzik memodulat/meninggirendahkan nada alat muzik dengan mengubah kelantangan, pengaturan masa dan pic. Biasanya bentuk gelombang sinusoid frekuensi tinggi digunakan sebagai isyarat pembawa. Tiga parameter utama gelombang sinus ialah amplitud ("kelantangan"), fasa ("masa") dan frekuensi ("pic"), semuanya boleh diubah suai menurut isyarat maklumat frekuensi rendah untuk mendapat isyarat termodulat.

Peranti yang melaksanakan modulatan dipanggil **pemodulat** manakala peranti yang melakukan sebaliknya dipanggil **penyahmodulat** (kadang-kadang pengesan). Peranti yang boleh melakukan keduanya dipanggil modem.

Isyarat modulatan
-----------------

Isyarat modulatan bermaksud isyarat pembawa yang terpengaruh oleh isyarat maklumat yang hendak dihantar. Isyarat maklumat ini adalah isyarat jalur dasar yang mana frekuensinya hampir ke sifar (iaitu berfrekuensi rendah) seperti isyarat suara jika ia melibatkan penghantaran suara melalui radio.

Isyarat maklumat ini juga dikenali sebagai isyarat memodulat.Isyarat pembawa adalah isyarat berfrekuensi tinggi.Isyarat berfrekuensi tinggi boleh dipancarkan dengan mudah kerana banyak litar dan bahan boleh digunakan untuk melakukan pemancaran tersebut.

Oleh itu, satu proses dilakukan agar isyarat pembawa boleh membawa isyarat maklumat didalamnya agar ia boleh dipancarkan dari satu tempat ke tempat yang lain.

Proses yang digunakan adalah proses pemodulatan di mana amplitud atau frekuensi atau sudut fasa isyarat pembawa diubahkan agar mengikuti bentuk (amplitud dan frekuensi) isyarat maklumat.

Proses pemodulatan ini dipanggil pemodulatan amplitud, pemodulatan frekuensi dan pemodulatan fasa.Semua ini adalah proses pemodulatan analog.

Modulasi
--------

Adalah proses pertukaran isyarat analog kepada isyarat digital dan sebaliknya. Contohnya: modem. 

Proses pertukaran isyarat analog kepada isyarat digital dipanggil Demodulate. Dan isyarat digital kepada isyarat digital dipanggil modulate.
***Pemujaan Para Gembala***, kadang-kadang masih dikenali sebagai ***Kelahiran Allendale***, sempena nama bekas pemilik, merupakan sebuah lukisan yang dihasilkan oleh pelukis oleh Zaman Pembaharuan Itali, Giorgione. Ia telah disiapkan pada tahun 1505 hingga 1510. Lukisan minyak atas papan ini disimpan dan dipaparkan di Galeri Seni Kebangsaan, Washington, DC, Amerika Syarikat.

Sekelompok lukisan seumpama ini kadang-kala digambarkan sebagai "kelompok Allendale", sempena nama *Kelahiran Allendale*. Kelompok ini termasuk lukisan Washington yang lain, *Keluarga Suci*, dan panel predella *Pemujaan Majusi* di Galeri Kebangsaan, London. Kelompok ini, kini sering diperluas untuk merangkumi *Pemujaan Para Gembala* di Vienna, dan kadang-kadang lebih lanjut, biasanya termasuk (semakin meningkat) atau dikecualikan bersama-sama daripada karya Giorgione.

Komposisi
---------

Giorgione menggambarkan kejadian utama di sebelah kanan, di depan gua kecil yang gelap, manakala di sebelah kiri digambarkan dengan landskap terang yang dimahkotai oleh pokok-pokok. Ketegangan dramatik ikhlas diperoleh dengan pilihan untuk meletakkan penziarah gembala berlutut di tengah lukisan. Seluruh kumpulan ibu bapa, anak dan penziarah membentuk segi empat tepat berlabuh yang membentuk titik fokus pengimbang pada landskap menyusut di sebelah kiri.

Pautan luar
-----------

* Lukisan di Galeri Seni Kebangsaan, Washington DC
**Kerajaan Manila** (juga dipanggil **Kota Seludong**) adalah gabungan kerajaan-kerajaan Islam yang pernah memerintah kawasan Manila, Filipina. Pada pertengahan abad ke 16, terdapat tiga raja yang memerintah kawasan ini. Mereka ialah Rajah Sulayman, Raja Matanda dan Raja Lakandula. Manila ketika ini adalah negeri Islam yang terutara di Nusantara dan menjalinkan hubungan yang rapat dengan Kesultanan Brunei, Kesultanan Sulu dan Kesultanan Ternate. Islam pula tiba di Manila pada tahun 1565 menerusi pedagang-pedagang Melayu dari Indonesia.

Raja Sulayman
-------------

Raja Sulayman atau *Rajah Sulayman* (**سليمان**) adalah raja muslim yang memerintah kawasan Tondo dan Manila. Turut sama memerintah orang Tagalog ialah Raja Lakandula dan Raja Matanda. Suku Tagalog ketika itu bertumpu di kawasan selatan Sungai Pasig di Manila

Raja Sulayman pada mulanya menyambut baik kedatangan orang Sepanyol yang dikepalai Martín de Goiti dan Juan de Salcedo. Beliau malah menjalinkan persahabatan dengan mereka dan menawarkan rempah ratus dan dayang-dayang sebagai hadiah. Tetapi setelah beberapa minggu berlalu, beliau mulai sedar bahawa Sepanyol mula mengambil kesempatan terhadap budi baiknya dan mereka cuba untuk menawan Manila kerana kekayaan hasil buminya. Raja Sulayman kemudiannya melancarkan serangan ke atas penempatan Sepanyol di Manila.

Raja Lankandula
---------------

Raja Lankandula atau *Rajah Lakandula* (juga dieja *Lakan Dula*, "Lakan" bermaksud pemerintah dalam Bahasa Kapampangan) adalah pemerintah tempatan *Tondok* di Manila ketika Sepanyol mula menapak di sana. Beliau memerintah beberapa masyarakat Islam di utara Sungai Pasig.

Kejatuhan Manila
----------------

Pada 24 Mei 1570, Raja Sulayman, Raja Lakandula dan Raja Matanda mengapalai sebuah serangan ke atas pasukan Sepanyol didalam *Perang Bangkusay*. Namun begitu, kehebatan teknologi senjata Sepanyol dan juga bantuan suku-suku Filipina yang telah dikristiankan menyebabkan ketiga-tiga raja ini kalah dalam peperangan ini dan ditangkap oleh tentera Sepanyol. Tentera Sepanyol kemudiannya membakar kota Manila.

Tentera Islam yang berjaya melarikan diri kemudiannya menyusun semula pasukan mereka dan melancarkan pemberontakkan ke atas penjajahan Sepanyol. Pada 24 Jun 1561, seorang general Sepanyol Miguel López de Legazpi, tiba dengan bantuan ketenteraan dari Sepanyol menyebabkan pemberontak ini terpaksa menyerah kalah. Mereka kemudiannya dikristiankan dan dijadikan rejim boneka kerajaan Sepanyol.

Rujukan
-------

1. ↑  Agoncillo, Teodoro C. (1990) [1960]. *History of the Filipino People* (ed. 8th edition). Quezon City: Garotech Publishing. m/s. p. 22. ISBN 971-8711-06-6. `|pages=` has extra text (bantuan); `|edition=` has extra text (bantuan)

Lihat Juga
----------

* Sejarah Filipina
* Manila
* Sejarah Nusantara
Kereta kebal Tsar
**Kereta kebal Tsar**, juga dikenali sebagai **Netopyr'** (Нетопырь, Pipistrellus kelawar) atau **Kereta kebal Lebedenko**, adalah kenderaan berperisai luar biasa Russia yang dibangunkan pada 1914–1915. Projek ini dibatalkan apabila ujian awal menunjukkan kenderaan tersebut berkuasa rendah dan terdedah kepada tembakan meriam.

Kereta kebal ini berbeza dengan kereta kebal moden dari segi ia tidak menggunakan trek berantai—sebaliknya ia meggunakan reka bentuk roda tiga. Dua roda hadapan bergaris pusat hampir 9 metre (27 kaki); yang belakang lebih kecil, hanya 1.5 metre (5 kaki) tinggi, roda tiga, bagi memastikan mudah dikendalikan. Menara kecil di atas mencecah ketinggian 8 metre. Badannya selebar 12 metre lebar dengan dua meriam pada serambi sponson. Senjata tambahan juga dirancang di bahagian perut.

  

Kenderaan itu mendapat nama gelaran kelawar, kerana apabila dibawa oleh roda belakang, menyerupai kelawar tidur bergantung

Roda yang besar bertujuan merentasi halangan besar. Bagaimanapun akibat silap pengiraan berat, rada belakang cenderung lekat di tanah lembut dan parit, dan roda hadapan kadang kala tidak mampu menariknya keluar. Ini mendorong kepada bencana ketika ujian dihadapan pesuruhjaya tinggi pada Ogos 1915. Kereta kebal tersebut kekal di lokasi ia diuji, sekitar 60 kilometer dari Moscow sehingga tahun 1923 apabila ia akhirnya dileraikan sebagai bahan lusuh.

Rujukan
-------

* Landships

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kereta kebal Tsar*** |

* 
* 
* Diarkibkan 2005-11-24 di Wayback Machine (3D photorealistic model)
Wilayah kerajaan Mataram pada periode Jawa Tengah dan Jawa Timur.
Candi Borobudur, salah satu peninggalan dinasti Syailendra.
**Kerajaan Mataram** (Sebutan bahasa Melayu: [kerajaʔan mətaram]) ialah kerajaan maritim dan agaria yang berdiri di Jawa Tengah pada abad ke-8, kemudian pindah ke Jawa Timur pada abad ke-10. Didirikan oleh Sanjaya, kerajaan diperintah oleh dinasti Syailendra dan dinasti Isyana.

Berdasarkan sejarahnya, penduduk kerajaan ini sangat bergantung pada pertanian (agraria), terutamanya pertanian padi, dan kemudian juga mendapat keuntungan dari perdagangan maritim. Menurut sumber asing dan penemuan arkeologi, kerajaan ini dihuni dengan baik dan makmur. Kerajaan ini mengembangkan masyarakat yang kompleks, memiliki budaya yang dikembangkan dengan baik, dan mencapai tingkat kemajuan teknologi dan peradaban yang pesat.

Pada zaman antara akhir abad ke-8 dan pertengahan abad ke-9, nampak terlihat mekarnya seni dan seni bina Jawa klasik tercermin dalam pertumbuhan pesat pembangunan candi, yang menghiasi landskap Mataram. Candi yang tersergam dan bersejarah ialah Kalasan, Sewu, Borobudur dan Prambanan. Mataram dikenali sebagai negeri pembangun candi.

Dinasti atau wangsa yang memerintah Mataram dikelaskan berdasarkan budaya agama — dinasti Hindu-Siwa dan Buddha. Polemik pewarisan takhta terjadi. Hasilnya ialah dinasti Syailendra terbahagi menjadi dua kubu; dinasti Hindu-Siwa di Jawa dipimpin oleh Rakai Pikatan dan dinasti Buddha di Sumatra dipimpin oleh Balaputradewa. Perselisahan tersebut tidak berakhir sampai 938 Śaka (1016 M) ketika dinasti Syailendra yang bertempat di Sumatra menghasut Haji Wurawari dari Lwaram untuk memberontak Dharmawangsa, dan menyerbu ibu negara Wwatan di Jawa Timur.

Serbuan dilancarkan secara mendadak dan tidak terduga. Akibatnya, kerajaan luluh lantak dan tidak tersisa kecuali sedikit yang selamat. Seorang bangsawan Mataram yang bertahan, merebut kembali Jawa Timur pada 1019, dan kemudian mendirikan kerajaan Kahuripan yang dipimpin oleh Airlangga, putera Udayana raja ke-8 Bedahulu di Bali dari dinasti Warmadewa. Bondanya bernama Mahendradatta, seorang puteri dari dinasti Isyana. Peristiwa pralaya tersebut disebutkan dalam Prasasti Pucangan yang dikeluarkan oleh Airlangga pada 1041 M.

Rujukan
-------

1. ↑  Tjahjono, Baskoro Daru (18 Ogos 2017). "Mataram Kuna: Agraris atau Maritim". *kemdikbud.go.id* (dalam bahasa Indonesia). Dicapai pada 18 Julai 2020.
2. ↑  Rahardjo, Supratikno (2002). *Peradaban Jawa, Dinamika Pranata Politik, Agama, dan Ekonomi Jawa Kuno* (dalam bahasa Indonesia). Komunitas Bambu, Jakarta. m/s. 35. ISBN 979-96201-1-2.
3. ↑  Media, Kompas Cyber (2012-02-18). "Kisah Mataram di Poros Kedu-Prambanan". *Kompas.com* (dalam bahasa Indonesia).
4. ↑  Boechari (2012). *Melacak Sejarah Kuno Indonesia lewat Prasasti*. Jakarta: Kepustakaan Populer Gramedia. ISBN 978-979-91-0520-2.
Stridsvagn m/42 (1943)
**Kereta kebal Stridsvagn m/42** (Strv m/42) merupakan kereta kebal Sweden pertama yang dilengkapi dengan meriam 75 mm. Ia dikenali sebagai Lago oleh AB Landsverk. Ia pertama kali mula berkhidmat dengan tentera Sweden pada November 1941 dan dinamakan sebagai Stridsvagn m/42. Ia merupakan kereta kebal moden sepenuhnya pada masa itu. Ia dilengkapi dengan meriam 75 mm L/34. Ia juga dilindungi dengan baik dan lincah bergerak.

Pada Januari 1942 tambahan 60 Strv m/42s ditempah. Sesetengah dari kumpulan ini di bina di bawah lesen oleh Volvo, dan 55 buah darinya dipasang dengan enjin Scania. Baki lima buah lagi dilengkapi dengan enjin baru Volvo. Pada Jun 1942 tambahan 80 buah lagi ditempah dari Landsverk. Pada April 1943 tambahan 282 buah lagi ditempah dari Volvo.

Kereta kebal Stridsvagn m/42 beransur-ansur dikeluarkan dari perkhidmatan aktif pada 1950-an dan digantikan dengan kereta kebal Stridsvagn 81. 235 buah darinya dibina semula sebagai kereta kebal Stridsvagn 74 dan kenderaan jenis Eh dipindahkan ke kenderaan meriam-Infantri sebagai IKv 73. Turet bakinya digunakan sebagai kubu kotak meriam statik, kebanyakannya mempertahankan pelabuhan dan kadang-kala lapangan terbang.

Rujukan
-------

1. *Tanks of the World 1915-1945* by Peter Chamberlain and Chris Ellis 1972/2002 p 161.  

2. Swedish armor

Pautan luar
-----------

* Swedish Armor



  

Templat:Mil-vehicle-stub
**Kereta kebal TM-800** merupakan sebuah kereta kebal serdahana buatan Romania.

Pembangunan
-----------

Kereta kebal utama TM-800 adalah hampir sama seperti kereta kebal T-54/T-55 Russia dan memiliki turet dan kerangka yang sama, perbezaan luaran yang utama hanyalah ia memiliki enam roda jalan lebih kecil berbanding lima roda jalan yang lebih besar yang dimiliki oleh kereta kebal T-54/T-55. Kereta kebal TM-800 turut memiliki skirt sisi yang menganjur sepanjang sisi kenderaan dan tidak seperti kereta kebal T-54/T-55/ T-62/ T-72 tidak terdapat bukaan eksoz pada sebelah kiri badan.

Pemandu duduk disebelah hadapan kiri dengan sebahagian peluru di sebelah kanan dengan turet di tengah dan pek kuasa di belakang. Komander dan jurutembak duduk di sebelah kiri turet dengan pemuat disebelah kanan.

Persenjataan utama terdiri daripada meriam 100mm yang dipasang dengan penyingkir asap berhampiran muncungnya. Turet berputar 360° penuh dengan dongakan senjata dari -5° hingga +17°.

Peralatan piwaian termasuk peralatan pandang malam inframerah bagi komander, jurutembak, dan pemandu dan sistem kawalan tembakan berkomputer. Bilah jentolak dan sistem pembersih periuk api boleh dipasang pada bahagian hadapan badan kereta kebal.

Variasi
-------

Kereta kebal TR-85, sama seperti kereta kebal T-55 tetapi memiliki penjejak jarak laser di atas 100 mm mantlet, kerangka memiliki enam roda jalan, dek enjin belakang berbeza dan skirt sisi.

* TR-85N, peningkatan TR-85
* TR-85M1, peningkatan terkini dengan banyak peningkatan seperti perisai tambahan di hadapan turet
* TR-125, sama seperti T-72 Russia tetapi hanya beberapa buah dibina.
* TER-800 merupakan model Kenderaan Kembalik Berperisai (ARV) bagi TR-800
* TR-580, ini dipercayai mendahului TR-85 dan memiliki badan yang sama tetapi dengan enam roda jalan berjejari, dengan skirt sisi dipasang.

Status
------

Pengeluaran tamat. Dalam perkhidmatan dengan Romania.

Pengilang
---------

Kilang negara Romania.
Pemutar dan pemegun sebuah motor elektrik
Pemegun sebuah motor 3-fasa arus ulang-alik
**Pemegun** (b. Inggeris: *Stator*) ialah bahagian pegun yang terdapat pada penjana kuasa elektrik ataupun motor elektrik. Bahagian yang tidak pegun pada sesebuah motor elektrik pula dipanggil pemutar. 

Bergantung kepada tatarajah sesebuah peranti daya gerak elektrik yang berputar, pemegun ini boleh bertindak sebagai *magnet bermedan*, bertindak balas dengan angker untuk menghasilkan pergerakan. Selain itu, pemegun juga boleh bertindak sendiri sebagai *angker* dengan menerima aruhan daripada gegelung medan yang bergerak yang terletak pada sebuah pemutar.

Penjanakuasa arus terus pertama, yang dikenali sebagai dinamo, dan motor arus terus meletakkan gegelung medan pada pemegun manakala penjanaan kuasa atau gegelung tindak balas gerak diletakkan pada pemutar. Hal ini amat penting kerana satu suis kuasa yang sentiasa bergerak, yang dikenali sebagai penukar tertib, diperlukan untuk memastikan medan berjajaran dengan betul sepanjang rotor yang berputar itu. Penukar tertib yang lebih besar diperlukan sekiranya keamperan kuasa meningkat.

Pemegun bagi peranti jenis ini boleh terdiri samada daripada magnet kekal atau elektromagnet. Sekiranya pemegun ialah elektromagnet, gegelung yang memacunya dikenali sebagai gegelung medan. Sebuah pengulangalik juga mampu menjana sendiri kuasa merentas berbilang-bilang gegelung penjana yang memiliki keamperan kuasa yang tinggi yang bersambung secara selari tanpa memerlukan penukar tertib. Dengan meletakkan gegelung medan pada pemutar, mekanisme cincin gelincir yang murah digerak bagi memindahkan kuasa bervolan tinggi dan berkeamperan rendah kepada gegelung medan yang berputar itu.

Pemegun mengandungi rangka daripada besi yang meliputi satu teras yang berbentuk silinder lompong (dibuat daripada pelaminaan besi silikon). Pelaminaan ini adalah untuk mengurangkan histerisis dan kehilangan arus pusar.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
*Rencana ini berkenaan jubah Yahudi. Untuk kegunaan lain dari "kittel", lihat kittel (nyahkekaburan).*

***Kittel*** (Yiddish: קיטל;, jubah) adalah jubah putih yang dipakai pada waktu istimewa oleh Yahudi beragama. Menurut pada banyak tradisi seorang pengantin memakai *kittel* untuk pertama kali pada hari perkahwinannya. Ia dipakai pada Rosh Hashanah dan Yom Kippur, dalam menyimpan dengan Biblikal "dosa kita akan dibuat seputih salji" (Isaiah 1:18). Ramai Yahudi juga memakai *kittel* apabila mengetuai Passover Seder. Kantor juga memakainya semasa sedikit khidmat khas semasa tahun, seperti malam pertama dari Selichot, hari ketujuh dari Cuti Sukkot (juga dikenali sebagai Hoshanah Rabbah), ibadat Musaf dari Shemini Atzeret dan hari pertama dari Passover, dimana ibadat untuk hujan (Tefilat HaGeshem) dan embun (Tefilat HaTal) adalah masing-masing dilafaazkan.

Warna putih dikatakan bersimbolkan kesucian, dimana sebahagian menerangkan kegunaannya semasa perkahwinan. Ia juga dirasai untuk menandakan kesatuan dengan pengantin perempuan (dimana juga memakai putih) dan permulaan dari kehidupan baru bersama.

Dalam tambahan penggunaan ini, si mati juga dikebumikan dalam *kittel*, melengkapi pakaian mudah yang menjaminkan kesamaan untuk semua dalam kematian.

Lihat juga
----------

* Agama Yahudi
* Kirtle

Pautan luar
-----------

* (Inggeris) Kittel Made in Israel and USA Diarkibkan 2008-12-04 di Wayback Machine
* (Inggeris) JudaicaSelections' "Regal" Kittel
Gambar rajah prasarana kunci awam
**Prasarana kunci awam** (PKI) ialah satu set perkakasan, perisian, orang, polisi, dan tatacara yang perlu bagi mencipta, mengurus, mengedar, mengguna, menyimpan, dan membatalkan perakuan digital.

Dalam kriptografi, PKI merupakan susunan pengikat antara kunci awam dengan identiti pengguna sepadan menerusi pihak berkuasa perakuan (**CA**). Identiti pengguna hendaklah unik di dalam setiap domain CA. pihak berkuasa pengesahsahihan (**VA**) pihak ketiga boleh membekalkan maklumat ini bagi pihak CA. Ikatan terjadi menerusi proses pendaftaran dan pengeluaran, yang mungkin dilakukan oleh perisian di CA, atau diseliakan oleh orang tertentu, bergantung kepada tahap jaminan ikatan berkenaan. Peranan PKI yang menjamin ikatan ini dipanggil pihak berkuasa pendaftaran (**RA**).

Rujukan
-------

1. ↑  "LPKI - A Lightweight Public Key Infrastructure for the Mobile Environments", Proceedings of the 11th IEEE International Conference on Communication Systems (IEEE ICCS'08), pp.162-166, Guangzhou, China, Nov. 2008.

Pautan luar
-----------

* *Ten Risks of PKI: What You're Not Being Told About Public Key Infrastructure* olehy C. Ellison dan B. Schneier
	+ *Response to Ten Risks* oleh A. Perez
	+ *Seven and a Half Non-risks of PKI* Diarkibkan 2012-07-17 di Wayback Machine oleh B. Laurie
**Klad** ialah sepatah istilah dalam bidang kladistik. Untuk tujuan praktik, "klad" biasanya merujuk kepada:

* satu cabang dalam kladogram; kladogram ialah gambar rajah pohon yang dihasilkan oleh penganalisisan klad.
* kumpulan monofili organisma, *iaitu* sekumpulan organisma yang mempunyai leluhur yang sama, dan termasuk leluhur dan semua keturunannya.

Sebenarnya, klad ialah suatu hipotesis saintifik tentang perhubungan evolusi organisma yang termasuk penganalisisan, berdasarkan data yang dipertimbangkan dalam penganalisisan klad. Oleh itu, klad bergantung kepada data untuk menghasilkannya; sesuatu klad boleh disokong atau dibuktikan salah oleh penganalisisan-penganalisisan kemudian yang menggunakan data yang lain. 

Jika sesuatu klad terbukti kukuh dalam penganalisisan-penganalisisan yang menggunakan jenis-jenis data yang berlainan, klad itu mungkin boleh ditukarkan kepada taksonomi: dengan demikian, klad itu menjadi takson, dan menerima nama formal dan aras sendiri. Idea bahawa semua takson harus merupakan klad telah menerima sokongan yang meluas, tetapi idea itu masih penuh dengan perbalahan. Sesuatu klad mungkin secocok dengan sesuatu takson yang wujud, dan sebaliknya: sila lihat gred.

FiloKod ialah satu percubaan untuk mencipta *Kod* yang akan membenarkan klad untuk mendapat nama formal sendiri.

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Klac emparan pada gergaji rantai. Rantai gergaji disambungkan pada gegancu pada bahagian mangkuk luar klac.
**Klac emparan** ialah sejenis klac automatik yang menggunakan daya emparan bagi menghubungkan dua aci yang bersambungan. Ia sering digunakan pada motosikal kapcai, skuter, mesin rumput, go-kart, pocket bike dan gergaji rantai.

Fungsi utama klac emparan ialah untuk mengelakkan enjin daripada mati semasa kenderaan berhenti ataupun semasa hendak mula bergerak dari gear rendah, serta memutuskan hubungan kuasa ke sistem transmisi untuk membolehkan enjin dihidupkan. Di samping klac emparan, motosikal kapcai turut mempunyai klac berbilang plat yang dikendalikan oleh tuas gear untuk penukaran gear yang lancar.

Klac emparan terdiri daripada beberapa buah pemberat berspring dengan plat geseran yang disambungkan ke enjin, serta mangkuk luaran yang disambungkan kepada sistem transmisi serta sistem pacuan luaran. Pada kelajuan melahu, daya emparan yang dihasilkan tidak mencukupi untuk mengatasi daya spring, maka klac tidak bersambung dengan pacuan luaran. Semasa kelajuan enjin semakin meningkat, daya emparan yang dihasilkan pada pemberat juga semakin meningkat sehingga mampu mengatasi daya spring dan seterusnya melekap pada mangkuk luaran, membolehkan kuasa dari enjin disambungkan keluar. Apabila kelajuan enjin dikurangkan, daya emparan pada pemberat juga akan berkurangan, dan apabila kelajuan enjin turun ke kelajuan melahu, daya emparan menjadi semakin lemah sehingga membolehkan spring menarik kembali pemberat ke kedudukan asal, memutuskan hubungan kuasa.

Thomas Fogarty dinamakan sebagai pencipta klac emparan pada tahun 1940an, hanya tiga bulan selepas seorang warga Kanada bernama Andrew Wilson melukis reka bentuk pertama yang dikenal pasti. Dikatakan juga kereta pernah dipasang klac emparan seawal tahun 1936.

Lihat juga
----------

* Klac

Rujukan
-------

1. ↑  Workman, Bill (2000-07-21). "Days of Wine and Renown: Surgeon, inventor and vintner called epitome of American ingenuity". San Francisco Chronicle. Dicapai pada 2008-12-24.
2. ↑  siddeley.com

|  |  |
| --- | --- |
| Ikon tunas | Rencana berkenaan komponen atau bahagian kenderaan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Pembuatan tangkas** atau **perkilangan tangkas** (bahasa Inggeris: *agile manufacturing*) ialah suatu istilah yang digunakan ke atas sesebuah organisasi yang telah mencipta proses, alatan, dan latihan yang membolehkan ia untuk segera bergerak balas kepada keperluan para pelanggan dan perubahan pasaran sambil tetap mengawal kos dan kualiti yang penting.

Satu faktor pembolehan dalam menjadi sesebuah pengeluar tangkas adalah perkembangan dalam teknologi sokongan perkilangan yang membolehkan para pemasar, pereka dan kakitangan pengeluaran untuk berkongsi sebuah pangkalan data umum bagi alat-alat ganti dan produk-produk, untuk berkongsi data pada keupayaan serta masalah pengeluaran — terutamanya di mana masalah awal yang kecil mungkin mempunyai kesan hiliran yang lebih besar. Adalah pernyataan umum dalam bidang perkilangan, bahawa kos pembetulan bagi isu-isu kualiti bertambah apabila masalah itu bergerak ke hilir. Oleh sebab itu, amatlah penting untuk sesuatu masalah kualiti dibetulkan pada peringkat terawal dalam proses.

Pembuatan tangkas adalah dianggap sebagai langkah berikutnya selepas "perkilangan kurang" (*lean manufacturing*) dalam evolusi kaedah pengeluaran. Perbezaan utama antara dua amalan ini ialah seperti di antara seorang yang kurus dan seorang lagi berbadan olahragawan, tangkas adalah yang terkemudian. Seseorang boleh menjadi salah satu, kedua-duanya atau bukan kedua-duanya. Dalam teori pengeluaran, menjadi kedua-duanya kerap dirujuk sebagai "leagile". Menurut kata Martin Christopher, apabila sesebuah syarikat telah membuat keputusan yang manakah mereka hendak menjadi, mereka mesti merujuk kepada Kitaran Pesanan Pelanggan (masa pelanggan bersedia menunggu) dan masa yang perlu untuk mendapat bekalan. Jika pembekal mempunyai masa duluan yang pendek, pengeluaran kurangan adalah mungkin. Jikalah kitaran pesanan pelanggan adalah pendek, maka pembuatan tangkas mungkin lebih berfaedah.
Rencana ini ialah mengenai undang-undang dalam perniagaan.  Untuk undang-undang pembubaran secara umum, sila lihat Pembubaran (undang-undang).
Di dalam undang-undang perniagaan United Kingdom, Republik Ireland dan Amerika Syarikat, **pembubaran** ialah proses yang mana sesebuah syarikat akan menemui penghujung operasinya. Aset dan harta syarikat melalui proses agihan semula. Pembubaran juga kadang-kadangkala disebut sebagai **penggulungan**, walaupun pembubaran secara teknikal merujuk ke tahap terakhir pembubaran. Proses pembubaran juga timbul ketika adat, kuasa atau agensi di sesebuah negara bertanggung jawab untuk mengumpulkan dan melindungi tugas kastam, menentukan akhir pengiraan atau penentuan tugas atau kelemahan diperoleh di suatu catatan.

Pembubaran mungkin ada wajib (kadang-kadang disebut sebagai *pembubaran pemiutang*) atau sukarela (kadang-kadang disebut sebagai *pemegang saham pembubaran*, walaupun beberapa pembubaran sukarela dikawal oleh pemiutang, lihat di bawah).

Di samping itu, istilah "pembubaran" kadang-kadang digunakan apabila syarikat ingin melepaskan dirinya sendiri dari beberapa aset. Ini digunakan, misalnya, ketika pertubuhan peruncitan ingin menutup kedai. Mereka akan menjual kepada syarikat yang khusus di kedai pembubaran bukan cuba untuk menjalankan kedai penutupan dijual diri mereka sendiri.

Rujukan
-------

1. ↑  19 CFR §159.1

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Jepun
* Republik Czech

 |
**Syarikat Hindia Timur Denmark** merujuk kepada dua syarikat berasingan. Syarikat pertama beroperasi dari tahun 1616 sehingga 1650. Syarikat kedua pula beroperasi di antara tahun 1670 dan 1729. Walau bagaimanapun, syarikat ini diasas semula sebagai **Syarikat Asiatik** (*Asiatisk Kompagni*).

Syarikat pertama
----------------

Kubu Dansborg di Tranquebar dibina oleh Ove Gjedde pada 1620.
Syarikat pertama Syarikat Hindia Timur Denmark telah diasaskan pada tahun 1616 di bawah pemerintahan Christian IV dan beliau fokus pada perdagangan di India. Ekspedisi pertama di bawah Laksamana Gjedde mengambil masa dua tahun untuk tiba di Ceylon yang telah kehilangan sebahagian krewnya. Setibanya beliau di sana, kepulauan tersebut telah dimiliki oleh kerajaan Portugal. Pada penghujung tahun 1619, armada kecil Denmark tiba di Trincomalee yang terletak di pantai timur pulau. Tentera armada ini kemudian menduduki benteng kuil Koneswaram pada Mei 1620 sebelum ditewaskan. Ekspedisi ini diteruskan lagi dengan menubuhkan kubu Dansborg di Tranquebar di pantai tanah besar. Ketika zaman kegemilangannya, Syarikat Hindia Timur Denmark dan Syarikat Hindia Timur Sweden mengimport lebih banyak teh berbanding Syarikat Hindia Timur Inggeris. Syarikat ini dibubarkan pada 1650.

Syarikat kedua
--------------

Pada tahun 1670, Syarikat Hindia Timur Denmark yang kedua telah diasaskan sebelum ia dibubarkan pada tahun 1729. Pada tahun 1730, ia diasaskan semula sebagai Syarikat Asiatik dan memulakan perdagangan bersama Empayar Qing di Canton. Ekspedisi pertama menemui kegagalan apabila *Den gyldne Løve* bersama kargo peraknya hilang di Ballyheigue, Ireland. Disebabkan ini, hubungan diplomatik kerajaan Denmark-Norway dan Britain tegang. Dengan lesen diraja yang diberikan pada 1732, syarikat baru telah dibenarkan memonopoli selama 40 tahun ke atas semua perdagangan timur Denmark dari Tanjung Harapan. Sehingga 1750, 27 kapal yang dihantar, hanya 22 kapal selama pulang ke Copenhagen. Pada 1772, syarikat ini kehilangan monopoli dan pada 1779, Denmark menjadikan India sebagai jajahan mahkota.

Ketika Perang Napoleon pada 1801 dan 1807, Tentera Laut Britain bertindak melancarkan serangan ke atas Copenahgen. Keputusan serangan terakhir British ke atas Denmark menyebabkan Denmark kehilangan kumpulan armadanya dan pulau Heligoland. Denmark akhirnya menjual petempatan-petempatannya di India pada 1845 dan Gold Coast Denmark pada 1850, kedua-dua itu diserahkan kepada British.

Pautan luar
-----------

* Article in Danish
* Projekt Runeberg Danish biographical lexicon, in Danish
* Denmark during the Age of the French Revolution, 1790-1814
* WorldStatesmen- India; see also Germany for Helgoland
**Pesta Kalimaran** diadakan setiap tahun pada 31 Mac diadakan di Pusat Kebudayaan Murut, Tenom,Sabah,Malaysia. Sebelum ini Pesta Kalimaran diadakan di beberapa tempat dan tidak mengikut kalendar pelancongan Malaysia.

Kementerian Pelancongan, Kebudayaan dan Alam Sekitar negeri Sabah, Datuk Masidi Manjun meminta agar Persatuan Murut Sabah lebih aktif agar pelancong asing dapat datang ke sini sebagaimana jadual pelancongan Malaysia. Pelancong asing terpikat dengan pelbagai kraf tangan , makanan tradisi dan tarian tradisional Murut yang terdapat di Tenom. 

Pesta Kalimaran 2008 turut dihadiri oleh Ketua Menteri Sabah, Datuk Seri Musa Aman dan Ahli Dewan Undangan Negeri Kemabong, Datuk Rubin Balang. Lembaga Kebudayaan Sabah telah menyalur peruntukan sebanyak RM120,000 bagi meningkatkan aktiviti perlancongan di Tenom. 

Pelancong boleh menaiki kereta api untuk ke Stesen kereta api Pangi bagi aktiviti meredah jeram sebelum tamat di Stesen kereta api Rayoh dan kembali ke Stesen kereta api Beaufort.

Rujukan
-------

1. ↑  Pesta Kalimaran disambut setiap 31 Mac
Sambutan Pesta Obor di Daerah Autonomi Eshan Yi, Yunnan, pada tahun 2012
**Pesta Obor** atau **Pesta** **Api** ( Chinese  ; Bahasa Nuosu : ꄔꊒcode: ii is deprecated  ; YYPY *Dut Zie* ; Bai : *Huix‧zuit‧jiarx*code: bca is deprecated  ) merupakan salah satu cuti utama orang Yi di barat daya China, dan juga disambut oleh kumpulan etnik lain di rantau ini.  Ia disambut pada hari ke-24 atau ke-25 bulan keenam dalam kalendar Yi, bersamaan dengan Ogos dalam kalendar Gregorian.   Ia memperingati ahli gusti lagenda Atilabia, yang menghalau wabak belalang menggunakan obor yang diperbuat daripada pokok pinus.  Sejak tahun 1993, kerajaan Wilayah Autonomi Liangshan Yi di Sichuan telah menaja sambutan perayaan yang dimodenkan, yang menampilkan gusti, lumba kuda, pertunjukan tarian dan pertandingan kecantikan.  Kumpulan yang berbeza menetapkan perayaan pada masa yang berbeza

Rujukan
-------

1. ↑  Harrell 2001
2. ↑  Miller, Guo & Xu 1994
3. ↑  Harrell 2001
4. ↑  Miller, Guo & Xu 1994
5. ↑  Harrell 2001